Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 666

2. A helyszíni ellenőrzés vagy a vizsgálatok felülvizsgálatának lebonyolítása előtt a GLP felügyelőnek meg kell ismernie az ellenőrizendő helyszínt. Át kell tekinteni a vizsgálóhelyről beszerezhető adatokat. Erre a célra többek között a korábbi ellenőrzések jegyzőkönyvei, a létesítmény tervrajza, szervezeti felépítését tükröző folyamatábrák, kísérleti jegyzőkönyvek, vizsgálati tervek és a legfontosabb szakemberek önéletrajzai használhatók. Ezek az adatforrások a következőkről tájékoztatnak: 2.1. a létesítmény jellege, nagysága és fizikai elrendezése; 2.2. a vizsgálóhelyen végzett és a szemle alkalmával vélhetően ellenőrizendő tevékenységek köre; 2.3. a vizsgálóhely irányításának szervezeti felépítése.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes